ગુજરાત યુનિવર્સિટી દ્વારા શરૂ કરાયેલી કેરી ફોરવર્ડ સિસ્ટમને જૂન-૨૦૧૮થી રદ કરવાનો નિર્ણય લેવામાં આવ્યો છે. કેરી ફોરવર્ડ પદ્ધતિ હેઠળ વિદ્યાર્થીઓ ગમે તેટલા વિષયમાં નાપાસ હોય તો પણ આગળના સેમેસ્ટરમાં જઈ શકતા હતા પરંતુ હવે ચોક્ક્સ સેમેસ્ટર પાસ કર્યું હશે તો જ વિદ્યાર્થી આગળના સેમેસ્ટરમાં જઈ શકશે તેવો નિર્ણય લેવાયો છે. આ નિર્ણય વિદ્યાર્થીઓના હિતમાં જણાય છે અને તેના લીધે વિદ્યાર્થીઓનો ડ્રોપ આઉટ રેટ ઘટશે તેમ પણ સૂત્રો માની રહ્યા છે. જોકે, ૨૦૧૭ કે તે પહેલાના વર્ષમાં જે વિદ્યાર્થીઓએ પ્રવેશ મેળવ્યો હશે તે વિદ્યાર્થીઓ માટે કેરી ફોરવર્ડ પદ્ધતિ ચાલુ રહેશે. આમ, કેરી ફોરવર્ડ પદ્ધતિનો લાભ આ વર્ષે પ્રવેશ મેળવનારા વિદ્યાર્થીઓને મળશે નહીં.